( 518 ) 
res (1), frères du conte de Flandres bastart, et s’i fut mors li 
sire de Haluin , Jehan de Mendequerque , Jehan de Meserode et 
tous li abitans de l’ille ; et fu en che jour arse et destruite. 
Après ceste desconfiture se prirent li commun de Flandres, 
à tourbler l’un contre l’autre et (se) prirent à haïr leur seigneur 
pour j chevalier que le roy de Franche avoit fait morir pour 
aucune traïson dont le conte l’avoit encouppet. Mais Flamens 
disoient que c’étoit à tort et se révélèrent (2) plusieurs et firent 
leur quieï d’un bourgeois de Gand qui avait esté brasseur de 
miés et l’appielloit-on Jaques p’ARTEVELLE. 
Lors furent li officier du conte r’otés de leur offisses et ca- 
chiet hors de Gand. Et ala ledit Jaque à Bruges, à tout vij° 
hommes, à tout blans caprons; et y fu bien recheu du quemen 
peuple de le ville. Et quant le conte Loïs le seut, il laisa le païs 
et s’en ala au roy Philippes conter le désobéisanche de ses 
omme, dont le pensa li rois que li Flamens se voloient aloyer 
au roy Edouart. À dont envoia gens d'armes en pluiseurs 
lieus pour garder les pors de mer par son roialme. 
Apriés chu tamps asambla li roi Edouart ses hommes en En- 
gleterre et entra en mer moult efforchiement, et ala ariver en 
Anwiers, qui est ou païs de Braibant, pour che que le duc de 
Braibant, le duc de Gelre , le duc de Juliet , le conte de Hainau, 
le marchys de Brandebourc estoient de son alianche. Ledit roy 
Edouart fu faict vicaire de l’Empire par Loïs de Baivière qui es- 
toit empereur. Mais le vesque de Canbray et li bourgois ne 
voulrent obéir à luy, car ledit empereur estoit escommenijés 
par toutte crestieneté pour che qu'il s’estoit fais coronner comme 
empereur contre la volenté du pape et de l’églisse. 
Par le leccion du Vesque et de cheus de Canbray, Jehan, fils 
du roy Philippes, duc de Normendie, fu fais baus et gou- 
verneur de Cambresis, et il envoia le conte d'Erminac (8) à 
(1) Guy. 
(2) Révoltérent. 
(5) Armagnac. 
